section_heading: Rani život
paragraph_text: Joe Sakic, ili kako ga neki od milja zovu Super Joe, dijete je hrvatskih iseljenikaDnevno.hr Ratko Martinović: Loš PR u dijaspori - Koje su svjetski poznate osobe podrijetlom Hrvati, a da to niste ni znali, 28. listopada 2012. iz Imotskog (otac Marijan) i Like (majka Slavica), rođen u Burnabyu, u kanadskoj pokrajini Britanska Kolumbija. Sve do polaska u dječji vrtić Sakic je govorio jedino hrvatski, a upravo je jezična barijera u ranoj mladosti utjecala na to da u kasnijoj NHL karijeri bude zapamćen kao "vođa koji vodi svojim primjerom". S četiri navršene godine Sakic je pohodio svoju prvu utakmicu NHL-a, susret između Vancouver Canucksa i Atlanta Flamesa, te nakon utakmice odlučio da u životu želi biti hokejaš i ništa drugo.<ref> Sakic je na sebe pozornost skrenuo u juniorskim danima dok je igrao za WHL momčad Swift Current Broncos. U dresu Broncosa za dvije sezone ostvario je učinak od 138 golova i 155 asistencija u samo 136 utakmica. Mnogi su tada govorili kako je Sakic "novi Wayne Gretzky u nastajanju", hokejaška legenda koja mu je ujedno bila i idol.